**АЧАА ТЭЭВЭРЛЭЛТИЙН ГЭРЭЭ**

20\_\_ оны\_\_ дугаар № Улаанбаатар хот

сарын \_\_-ны өдөр

Энэхүү Гэрээг нэг талаас \_\_\_\_\_\_\_\_\_\_\_\_\_\_\_\_, түүнийг төлөөлж \_\_\_\_\_\_\_\_\_\_\_\_\_\_\_\_ (цаашид “Тээвэрлүүлэгч“ гэх), нөгөө талаас \_\_\_\_\_\_\_\_\_\_\_\_\_ түүнийг төлөөлж \_\_\_\_\_\_\_\_\_\_\_\_\_\_\_ (цаашид “Тээвэрлэгч” гэх) нар Монгол улсын Иргэний хуулийн 380 дугаар зүйлийг удирдлага болгон дараах нөхцлийг харилцан тохиролцон байгуулав.

1. **Нийтлэг заалт**
   1. Энэхүү Гэрээгээр Тээвэрлэгч нь Тээвэрлүүлэгчийн даалгаврын дагуу, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ачаа, барааг \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ газраас \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ газар хүртэл тээвэрлэх, ажлыг энэ Гэрээнд заасан хугацаанд гүйцэтгэх, зохих ёсоор хүлээлгэн өгөх, Тээвэрлүүлэгч нь тээврийн хөлсийг төлөх, талууд эдлэх эрх, хүлээх үүрэг, хариуцлагатай холбоотой харилцааг зохицуулна. Энэхүү Гэрээгээр зохицуулагдаагүй харилцааг Монгол Улсын Иргэний хууль болон холбогдох бусад хууль, тогтоомжоор зохицуулна.
   2. Тээвэрлэгч ачаа, барааг тээвэрлэхтэй холбоотой үйл ажиллагаанд Монгол Улсын холбогдох хууль тогтоомж, дүрэм, журам, заавар, стандартыг баримтлана.
2. **Тээвэрлэлтийн хугацаа**
   1. Тээвэрлэлтийн хугацаа нь \_\_\_хоног/ сарын хугацаатай байна.
   2. Ачаа тээвэрлэгч нь Гэрээгээр тээвэрлэх ажлыг 201\_ оны \_\_ сарын \_\_-ны өдөр эхлүүлсэн байна.
   3. Ачаа тээвэрлэгч нь тээвэрлэх ажлыг зохих ёсоор гүйцэтгэж 201\_ оны \_\_ сарын\_\_-ны өдөр Тээвэрлүүлэгчид хүлээлгэн өгсөн байна.
3. **Ажлын хөлс**
   1. Тээвэрлэлтийн хөлс нийт \_\_\_\_\_\_\_\_\_\_\_\_\_\_\_\_\_ төгрөг байна.
   2. Тээвэрлэлтийн ажлын хөлсийг дараахи нөхцөлөөр зохицуулна.
      1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
      2. Тээвэрлэгч нь ачаа барааг хүлээлгэн өгөх газар хүргэн өгч, ажил хүлээлцсэн баримтыг үндэслэн тээвэрлэлтийг 100 хувь гүйцэтгэлээ гэж үзсэн тохиолдолд тээврийн хөлсний үлдсэн \_\_\_\_\_\_ хувийг \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ дансанд шилжүүлнэ.
4. **Тээвэрлүүлэгчийн эрх, үүрэг**
   1. Тээвэрлэлтийн гэрээгээр тээвэрлэгч нь ачаа тээшийг тогтоосон газар хүргэн өгөх, тээвэрлүүлэгч нь хэлэлцэн тохирсон хөлс төлөх үүрэгтэй.
   2. Дагалдах бичгийг 3 хувь үйлдэж, талууд гарын үсгээ зурж эхний хувийг ачаа илгээгчид үлдээж, хоёр дахь хувийг ачаанд хавсаргаж, гуравдахь хувийг тээвэрлэгчид өгнө.
   3. Тээвэрлүүлэгч ачааг тээвэрлэгчид хүлээлгэн өгөхдөө дагалдах бичигт заасан ачааны тоо, хэмжээ, тэмдэгийг үнэн зөв өгөх үүрэгтэй.
   4. Тээвэрлүүлэгч нь тээвэрлэгчид зохих мэдээлэлээр бүрэн хангах үүрэгтэй.
   5. Ачааг зохих газарт хүргэж, хүлээлгэн өгөх үед хүлээн авагч нь ачааг хүлээн авсны баталгаа болгож тээвэрлэгчээс дагалдах бичгийн 2 дахь хувийг шаардан авах эрхтэй.
   6. Талууд ачаа барааг хүлээлцэх үед ачаа, барааг хамтран шалгах үүрэгтэй. Ачаа барааг хамтран шалгасан боловч тухайн үед нуугдмал дутагдал, эвдрэл, гэмтлийг нь илрүүлж чадаагүй бол ажлын 7 хоногийн дотор шалгасан үр дүнгийн талаар нотолгоо гаргаж тээвэрлэгч талаас учирсан хохирлоо нөхөн төлүүлэхийг шаардах эрхтэй.
   7. Тээвэрлүүлэгч шаардах эрхээ хэрэгжүүлэхдээ гэрээнд заасан болон гаргасан бусад бүх зардлаа тээвэрлэгчээс нөхөн төлүүлэхээр шаардах эрхтэй.
5. **Тээвэрлэгчийн эрх, үүрэг**
   1. Тээвэрлэгч нь ачаа тээшийг тогтоосон газар хүргэх үүрэгтэй.
   2. Тээвэрлэгч нь ачаа тээвэрлэх зориулалт бүхий тээврийн хэрэгслээр ачаа барааг тээвэрлэх, ачаа барааг тээвэрлэхдээ тээврийн хэрэгслийн зохих стандарт нөхцлийг хангасан эвдрэлгүй тээврийн хэрэгслээр ачаа барааг тээвэрлэх үүрэгтэй.
   3. Тээвэрлэгч нь Замын хөдөлгөөний аюулгүй байдлын дүрэм, Замын хөдөлгөөний журмыг биелүүлэх ба замын хөдөлгөөний дүрэм журмыг зөрчсөнөөс тээвэрлүүлэгчид болон бусдад учирсан хохирлыг тээвэрлэгч дангаар хариуцна.
   4. Тээвэрлэгч нь ачаа бараа тээвэрлэхдээ холбогдсон бусад зардлыг өөрөө дангаар хариуцна. / бензин, моторын тос, тээврийн хэрэгсэлд шаардлагатай сэлбэг, багаж хэрэгсэл, хоол хүнс/
   5. Тээвэрлэгч ачаа барааг хүлээн авснаас хойш хүлээлгэн өгөх бүхийл хугацаанд ачаа алдагдсан, дутсан, гэмтсэн, эвдэрсэн түүнчлэн тээвэрлэлтийн хугацаа хожимдуулсан хариуцлагыг дангаар өөрийн эд хөрөнгөөр хариуцна.
   6. Дагалдах бичигт хавсаргасан буюу өөрөө хүлээн авсан баримт бичгийг үрэгдүүлсэн, буруугаар ашигласны хариуцлагыг тээвэрлэгч хүлээнэ.
   7. Тээвэрлэгчид итгэмжлэн өгсөн ачаа нь онцгой ач холбогдолтой бол түүнийг алдсан буюу дутаасан гэмтээсэн тохиолдолд тээвэрлэгч тухайн ачааны үнийг 2 нугалж төлөх үүрэгтэй.
   8. Тээвэрлэгч нь тээвэрлүүлэгч болон бусдад учруулсан хохирлыг өөрийн эд хөрөнгөөр хариуцна.
6. **Талуудын хүлээх хариуцлага**
   1. Талууд энэхүү гэрээнд заасан хугацаанд үүргээ гүйцэтгээгүй эсвэл зохих ёсоор гүйцэтгээгүй тохиолдолд хугацаа хэтрүүлсэн хоног тутамд гүйцэтгээгүй ажлын үнийн дүнгийн 0,1 хувьтай тэнцэх алданги төлнө. Гэрээгээр хүлээсэн үүргээ биелүүлээгүй, зохих ёсоор биелүүлээгүйгээс учирсан хохирлыг гэм буруутай тал нь хохирогч талдаа нөхөн төлөх үүрэгтэй.
   2. Тээвэрлэгч нь тээвэрлүүлэгчийн заасан зам болон тогтоосон маршрутын дагуу явна. Тогтоосон маршрутыг зөрчсөний улмаас тээвэрлүүлэгчид болон бусдад учирсан хохирлыг тээвэрлэгч дангаар хариуцна.
7. **Гэрээг цуцлах журам**
   1. Гэрээний аль нэг тал гэрээнд заасан үүргээ гүйцэтгээгүй тохиолдолд гэрээг нэг талын санаачлагаар цуцлана.
   2. Тээвэрлэгч гэрээнд заасан үүргээ зөрчсөн бол нэг талын санаачлагаар тээвэрлүүлэгч гэрээгээ цуцлах эрхтэй. Тээвэрлүүлэгч нь тээвэрлэгчийн гүйцэтгэсэн ажлын хувь хэмжээг тээвэрлэлтийн хөлсний нийт дүнгээс хувь тэнцүүлэн ажлын хөлсийг олгоно.
8. **Бусад заалт**
   1. Талууд энэхүү гэрээнд гарын үсэг зурснаар хүчин төгөлдөр болно.
   2. Талууд Гэрээнд нэмэлт, өөрчлөлт оруулж болно.
   3. Гэрээний нэмэлт, өөрчлөлт нь зөвхөн бичгээр хийгдэж Талууд гарын үсэг зурсанаар хүчин төгөлдөр болно.
   4. Хэрэв талуудын хооронд маргаан гарвал талууд эвийн журмаар шийдвэрлэх ба маргаанаа шийдвэрлэж чадахгүйд хүрвэл ҮНДЭСНИЙ БА ОЛОН УЛСЫН ХУДАЛДААНЫ АРБИТРААР эцэслэн шийдвэрлүүлэх бөгөөд арбитрын ажиллагаанд тус арбитрын маргаан хянан шийдвэрлэх журмыг баримтална.
9. **Талууд**

Гарын үсэг\_\_\_\_\_\_\_\_\_\_\_\_\_\_\_\_\_\_ Гарын үсэг\_\_\_\_\_\_\_\_\_\_\_\_\_\_\_\_\_

Хаяг \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Хаяг\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Утас\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Утас\_\_\_\_\_\_\_\_\_\_\_\_\_\_\_\_\_\_\_\_\_\_

/Тамга тэмдэг/ /Тамга тэмдэг/